kardosdrur/scandi-wiki huggingface dataset:
Aage Hansen (miljøaktivist)

Aage Hansen (29. oktober 1924 i Langerhuse i Harborøre sogn – 26. februar 2008 i Thyborøn), også kendt som Rav-Aage, var en dansk fisker og miljøaktivist.

Aage Hansen var søn af fisker Thøger Madsen Hansen (f. 1887 i Harboøre) og hustru Ane Marie Jensen Søndergaard (f. 1886 i Harboøre), viet 11. oktober 1907 i Harboøre. Aage Hansen havde otte søskende.

Han blev Danmarks første miljøaktivist da han 1950'erne gik til kamp mod Cheminovas forurening på Harboøre Tange .

I 1995 modtog han Ridderkorset for sit arbejde for havmiljøet.

Tilnavnet Rav-Aage fik han fordi han i mange år samlede og sleb rav på i sit værksted i Thyborøn.

I sin have havde han et skilt med teksten: Man er aldrig en taber før man giver op! malet derpå.

I 2017 blev bogen Fisk kan ikke tale: en fiskers kamp mod Cheminovas forurening  af Jens Østergaard og Flemming Højgaard Madsen udgivet.

Referencer

Eksterne henvisninger 
 Politiken, "Danmarks første miljøaktivist død"
 Møde med en vestjysk vismand | information.dk
 www.visitlemvig.dk om rav 

https://www.danishfamilysearch.dk/churchbook/sogn1338/churchlisting8586/opslag2822593

https://www.tvmidtvest.dk/lemvig/rav-aage-vandt-efter-40-ars-kamp-nu-er-biografien-om-ham-ude
Riddere af Dannebrog
Politisk involverede personer fra Danmark
Danskere i 1900-tallet
Tokai-universitetet

Tokai University(東海大学 Tokai(Tōkai) Daigaku とうかいだいがく)er et japansk universitet i Tokyo, grundlagt i 1943.

Fakultet (universitet)
Lægevidenskab 
Retsvidenskab
Ingeniørfag
Litteratur
Oceanografi
StatskundskabØkonomi
Kommunikation
Naturvidenskabelige

Eksterne henvisninger
Tokai University (:en)

Tokai University (:ja)

Universiteter i Japan
Bygninger, konstruktioner og anlæg i Tokyo
Friis og Moltke

Friis & Moltke A/S er en dansk arkitektvirksomhed, som blev grundlagt i 1955 af Knud Friis og Elmar Moltke Nielsen. Virksomheden har kontorer i København, Aalborg og Aarhus.

Projekter i udvalg 
 Den Europæiske Centralbank, Frankfurt am Main, 1998
 Vestjydsk Handelsskole, Skjern, 1965
 Hotel Marselis, Aarhus, 1967
 Entreprenørskolen, Ebeltoft, 1968
 Ikast-Brande Gymnasium
 Midtjysk Efterskole, Ejstrupholm
 Risskov Gymnasium, Aarhus, 1969
 Grøfthøjhuset, Viby J, 1970
 Nordgårdskolen, Brabrand, 1970
 Vestervang, Aarhus, 1970
 Odder Rådhus, 1971
 Skanderborg Gymnasium, 1973
 Skjoldhøj Kollegiet, Aarhus, 1973
 Ellevang Kirke, Aarhus, 1974
 Thisted Gymnasium, 1974
 Viborg Gymnasium og HF, 1974
 Langkær Gymnasium, Tilst ved Aarhus, 1975
 Region Nordjylland (tidligere Nordjyllands Amtsgård), Aalborg, 1975
 Silkeborg Gymnasium, 1977
 Hotel Nyborg Strand, Nyborg, 1977
 Vordingborg Uddannelsescenter,Vordingborg 1980
 Radisson SAS H.C. Andersen Hotel, Odense, 1980
 Herning Kongrescenter, 1982
 Skjoldhøj Kirke, Aarhus, 1983
 Øer Maritime Ferieby, Ebeltoft, 1988
 Skelager Kirke, Aarhus, 1989
 Scandinavian Center, Aarhus, 1992
 Statsfængslet Østjylland, Horsens, 2001
 Grønnevang Kirke, Hillerød, 2001
 Aalborg Stadion, 2001
 University College Nordjylland, Aalborg, 2003
 Gigantium, Aalborg, 2005
 Musikkens Hus, Aalborg 2014

Noter

Litteratur 
 Hugo Johannsen og Claus M. Smidt: "Kirkens huse" (i: Hakon Lund (red.): Danmarks Arkitektur), 2. udgave, København 1985,

Eksterne henvisninger 

Friis & Moltkes hjemmeside 

Arkitektvirksomheder i Danmark
Etableret i 1955
Virksomheder i Aarhus
Ringe Fængsel

Ringe Fængsel, tidligere kaldet Statsfængslet i Ringe er bygget som et fængsel for unge og blev taget i brug i januar 1976 og er et lukket fængsel. Det er beliggende i byen Ringe på Midtfyn. Fængslet er fysisk sikret med blandt andet en fem meter høj ringmur, der er oplyst om natten og visse steder er der yderligere sikret med ekstra trådhegn inde på området, som skal forebygge indkast af mobiltelefoner og narkotika mv. Fængslet er endvidere også sikret med forskellige former for elektronisk overvågning.

Nuværende fængselsinspektør er Bodil Philip og fængslet beskæftiger 130 medarbejdere, der alle er uddannet i Systemisk ledelse.

Kapacitet 
Statsfængslet i Ringe har en kapacitet på 86 pladser fordelt på syv belægningsafdelinger/afsnit. Fængslet modtager både mænd og kvinder, dog primært unge mænd i alderen 15-23 år. Mændene er typisk dømt for personfarlig kriminalitet såsom vold og røveri, mens kvinderne typisk er dømt for narkotikakriminalitet. Ægtepar kan også afsone sammen i fængslet, hvis manden skønnes egnet til at være i fællesskab med yngre indsatte. Indsatte kan desuden medbringe børn under tre år, hvis dette skønnes i overensstemmelse med barnets tarv.

De syv belægningsafdelinger omfatter tre afdelinger for mænd og fire afdelinger for både mænd og kvinder. De blandede afdelinger fordeler sig med en kvindeafdeling, hvor også udvalgte mænd kan afsone, en stoffri afdeling, en ungeafdeling og narkobehandlingsafdeling (Kontakten). De resterende tre afdelinger modtager som nævnt kun mænd. Det drejer sig om en afdeling for indsatte, som ikke skønnes egnede til at afsone på et almindeligt fællesskabsafsnit, en afdeling for indsatte, der bedst trives med indsatte, der har en anden
kultur end dansk, og endelig en afdeling for indsatte, der bedst trives med indsatte,
der har dansk kultur.

De indsatte afsoner domme fra få måneder til 16 år og ca. halvdelen kommer oprindeligt fra andre lande end Danmark.

De 15-17 årige bor på en afdeling, hvis behandling ledes af psykolog, og hvor der ydes en
ekstraordinær uddannelsesmæssig indsats.

Eksterne henvisninger/kilder 

 Statsfængslet i Ringe , fra Kriminalforsorgens hjemmeside
 www.statsfngsletiringe.dk , fængslets' officielle hjemmeside

Fængsler i Danmark
Fængsel
Etableret i 1976
Søbysøgård Fængsel

Søbysøgård Fængsel (tidligere Statsfængslet på Søbysøgård) er et åbent fængsel, der er indrettet på herregården Søbysøgård. 

Herregården blev taget i brug som ungdomsfængsel i 1933, men har været almindeligt åbent fængsel siden 1973. I 2003 blev der desuden indrettet en halvåben afdeling på stedet. Fængslet har plads til 134 indsatte, hvoraf de 26 er i den halvåbne afdeling.

Fængslet lægger stor vægt på undervisning af de indsatte – det er bl.a. muligt at tage forberedende voksenundervisning og almen voksenundervisning på stedet.

Eksterne henvisninger 
 Søbysøgårds officielle hjemmeside

Fængsler i Danmark
Bygninger, konstruktioner og anlæg i Faaborg-Midtfyn Kommune
Etableret i 1933
Sdr. Omme Fængsel

Sdr. Omme Fængsel, tidligere kaldet Statsfængslet ved Sdr. Omme er et åbent fængsel, som blev indviet i 1933 og ligger 2 km sydøst for Sdr. Omme. Her har bl.a. byggeentreprenøren Kurt Thorsen afsonet sin straf.

Fængslet modtager mandlige dømte fra Storkøbenhavn og Jylland. Det har plads til 188 indsatte, hvoraf størstedelen er i fængslets fællesafdelinger. De resterende 22 pladser er i fængslets halvåbne afdeling. Desuden har fængslet en behandlingsafdeling for stofmisbrugere med plads til 15 indsatte.

Fængslet har et bredt beskæftigelsestilbud til sine indsatte, ligesom de også har mulighed for undervisning.

Fængsler i Danmark
Bygninger, konstruktioner og anlæg i Billund Kommune
Etableret i 1933
180Grader

180Grader er en brugerstyret netavis med et oprindeligt liberalistisk sigte, der blev startet d. 30. april 2007 af Ole Birk Olesen, journalist (tidligere Berlingske Tidende), Thomas Breitenbach Jensen (redaktør på liberator.dk), sammen med Jimmi Meilstrup og Kresten Buch (begge medejere af bold.dk).  Chefredaktører på 180Grader er fra november 2020 August Steengaard og Ida Egede, der overtog posten efter Claes Kirkeby Theilgaard.

Efter det første leveår 2007 havde netavisen et underskud på 952.000 kroner

Saxo Bank-stifteren Lars Seier Christensen skød sidst i 2009 et ukendt beløb ind i avisen, hvor han købte 40% af selskabet igennem sit holdingselskab Seier Capital. I 2016 trak Lars Seier Christensen sig ud ud af ejerkredsen.

Netavisen skal efter eget udsagn udfylde et tomrum i den danske medieverden, der ifølge avisens grundlæggere ikke er borgerlig.

Det er netavisens mål at være et borgerligt alternativ til bl.a. papiravisernes netudgaver. Avisen indeholder også andre budskaber end liberale, men disse vægtes sjældent højt af avisens egne læsere.

Artiklerne skrives af netavisens egne brugere, som også kan vurdere avisens artikler, således at de flest opstemte artikler får flere visninger. 

Siden havde ca. 10.000 besøgende dagligt (aug. 2010).

Referencer

Eksterne henvisninger 
 Netavisen 180Grader.dk 

Netaviser fra Danmark
Blues Incorporated

Blues Incorporated var et britisk R’n’B band i de tidlige 1960'erne, som blev grundlagt af Alexis Korner, og hvor flere musikere på forskellige tidspunkt, fra den tid, spillede som for eksempel Jack Bruce, Charlie Watts, Ginger Baker, Long John Baldry, Graham Bond, Cyril Davies, Malcolm Cecil og Dick Heckstall-Smith. Selvom bandet aldrig blev særlig kommercielt stort, var det et særdeles indflydelsesrigt band, der producerede en del britiske musikere fra 1960erne og senere.

Historie 

Korner (f. 1928 – d. 1984) var medlem af Chris Barber jazz band i 1950'erne, og mødte Cyril Davies (f. 1932 – d. 1964) der delte hans lidenskab for den amerikanske blues. I 1954 slog de sig sammen som duo, og begyndte at spille blues i Londons klubber, og åbnede deres egen klub, The London Blues and Barrelhouse Club, hvor de fik blues spiller fra Amerika til at komme og spille . I klubbens tidlige dage spillede også unge spirende musikere, inklusive Charlie Watts, Long John Baldry og Jack Bruce.

I 1961 dannede Korner og Davies Blues Incorporated, det første hvide R’n’B band i England , og sangeren Baldry (nogen gange erstattet af Art Wood), trommeslager Watts, bassist Bruce og saxofonist Dick Heckstall-Smith kom med i bandet. De sikrede sig en fast plads i Marquee Club, og fik en plade kontrakt med Decca Records, hvilken resulterede i en LP ved navnet R&B from the Marquee. Albummet, der blev udgivet sent i 1962, var faktisk indspillet i Decca studie i stedet for klubben .

I 1962 fik Korner og Davies også etableret en regulær "Rhythm and Blues Night" på Ealing Jazz Club. Dette bragte mange flere fans af R’n’B sammen, inklusiv Mick Jagger, Keith Richards, Brian Jones, Rod Stewart, Paul Jones, John Mayall, Zoot Money og Jimmy Page, nogle af dem fik lejlighedsvis for en kort stund muligheden for at være med i Blues Incorporated. Watt forlod gruppen omkring dette tid, og foreslog vellykket Ginger Baker som hans erstatning.

Tidligt i 1963 forlod Davies bandet for at danne sit eget, Cyril Davies' All Stars, og blev erstattet i Blues Incorporated af Graham Bond . Blues Incorporated fik en nyt spillested i klubben The Flamingo Club , men kort tid efter forlod Bond, Bruce og Baker også for at danne et nyt band ved navn The Graham Bond Organisation .

Blues Incorporated koncentrerede sig hovedsagelig om deres live arbejde i stedet for, at lave kommercielle indspilninger. Derfor udgav gruppen kun to singler fra deres pladeselskab Parlophone: "I Need Your Loving” / ”Please Please Please" (1963), og "Little Baby" / "Roberta” (1964). Derefter fulgte en single fra pladeselskabet Fontana Records: "River's Invitation" / "Every Day I Have The Blues" .

I 1964 udgav de Lpen At The Cavern and Red Hot From Alex, med den amerikanske Herbie Goins som forsanger, og Danny Thompson, senere med i bandet Pentangle, på bass. På tidspunktet for bandets sidste album Sky High, krediteret til Alexis Korners Blues Incorporated i 1964, var det Duffy Power som optrådte som forsanger . Korner opløste til sidst bandet i 1967 .

Fodnote 

Rockgrupper fra Storbritannien
Nederlandene (historisk område)

Nederlandene som historisk begreb var det område, der i dag omfatter staterne Nederlandene, Belgien, Luxembourg, de nuværende franske dele af Flandern omkring Lille samt grevskabet Artois.

I 1400- og 1500-tallet var de nederlandske områder sluttet sammen i en personalunion (De sytten provinser).

Historisk område
Belgien
Luxembourg
Benelux
Hollændere
Tidens Kvinder (1994-2014)

Tidens Kvinder var et dansk erotisk magasin og dameblad for kvinder, udgivet af Aller Press. Fra 1994 til 2014 har Tidens Kvinder beskæftiget sig med seksuel praksis, underholdning og livsstil for et bredt publikum, hovedsageligt kvinder i aldersgruppen ca. 25 år og opefter. I modsætning til de fleste pornoblade, der sætter den visuelle underholdning i fokus, var det magasinets hensigt også at have en oplysende tilgang til sit stof med dybdegående reportager, anmeldelser og analyser af tendenser i alle aspekter af kvinders behov og udfoldelse i det seksuelle univers såvel i singlelivet som i faste parforhold. 

Tidens Kvinder, der i 2008 etablerede sin egen webshop med salg af bl.a. sexlegetøj, udkom hver anden måned i et oplag på ca. 24500 eksemplarer (Dansk Oplagskontrol, 1. halvår 2007). I 2014 lukkede magasinet.

Magasinet må ikke forveksles med ugebladet Tidens Kvinder udgivet 1923-69.

Eksterne henvisninger
Tidens Kvinders hjemmeside 
Tidens Kvinders blog .

Kilde 

Tidsskrifter fra Danmark
Aller Media
Etableret i 1994
Ophørt i 2014
Holland (provins)

Holland er en historisk provins i Nederlandene. Provinsen var del af de Republikken af de syv forenede Nederlande.

I dag betragtes området, der omfatter Nordholland og Sydholland, på mange måder stadig som en geografisk og kulturel helhed, og det er almindeligt at tale om området Holland, indbyggerne Hollanders og deres dialekt Hollands.

Historie 
Holland opstod som et grevskab i det Tysk-romerske rige. Det blev senere den førende provins i de historiske Nederlande.

Siden 1840 har Holland været opdelt i provinserne Nordholland (Noord-Holland) og Sydholland (Zuid-Holland).
Nørre Kongerslev

Nørre Kongerslev ligger i det østlige Himmerland og er en lille landsby med . Byen er beliggende i Aalborg Kommune, der tilhører Region Nordjylland. Byens navn kan dateres tilbage til 1390, hvor man første gang støder på stavemåden: Nørkwngæsløf. Første led i bynavnet, som er fælles med "Sønder Kongers-lev", er antagelig genitiv af olddansk kunung. Andet led -lev betyder efterladenskab, arvegods eller ejendom . Dermed refereres formentligt til, at kongen op gennem de forrige århundreder ejede anseelige arealer i og omkring Lille Vildmose.

Byen er beliggende på kanten af et bakkelandskab, som grænser op til Lille Vildmose. 2 kilometer mod syd ligger nabobyen Kongerslev. 1,5 kilometer vest for byen ligger Refsnæs, hvis historie kan føres tilbage til den første halvdel af det 14. århundrede. 2 kilometer øst for byen ligger kalkklinten Kællingbjerg, hvor der er fundet rester af en gravplads fra Jernalderen.

Nørre Kongerslev Kirke ligger midt i byen.

Eksterne henvisninger 

 Viggo Hansen: "Tre østhimmerlandske Sogne. Et bebyggelsesgeografisk Studie" (Geografisk Tidsskrift, Bind 48; 1946)
 Viggo Hansen: "Morphology and habitation in eastern Himmerland, NE. Jutland" (Geografisk Tidsskrift, Bind 59; 1960)
 Lille Vildmosecentret 
 Nørre Kongerslev – Komdrup Friskole

Kildehenvisninger 

Byer i Aalborg Kommune
Michael Scofield

Michael Scofield, er en hovedperson i den amerikanske tv-serie, Prison Break. Han bliver spillet af Wentworth Miller. Karakterens første optræden er i seriens serie pilot som en mand, der iscenesætter et bankrøveri for at blive sendt til det fængsel hvor hans storebror, Lincoln Burrows (Dominic Purcell), bliver holdt fanget indtil han skal henrettes. Seriens plot er centreret omkring de to brødre og Michaels plan for at hjælpe sin bror med at undgå hans dødsstraf. Som hovedperson, har Michael optrådt i alle afsnittene af serien. Selv om både Lincoln og Michael er seriens hovedpersoner, bliver Michael portrætteret mere end Lincoln, især i første og tredje sæson.
 
Adskillige flashbacks fra flere afsnit giver os en yderligere indsigt i forholdet mellem Michael og hans bror, og grundene til Michaels ihærdighed med at hjælpe med broderens flugt. I afsnit med flashbacks, spilles den unge Michael af Dylan Minette.

Eksterne henvisninger 
 

Tv-seriefigurer
Fiktive personer fra Prison Break
Digital kultur

Digital kultur begrebet dækker over den kultur eller kulturer, der eksisterer gennem digitale eller online medier.
Digital kultur omhandler vigtige kulturelle og sociale fænomener relateret til brugen af internet og informationsteknologien i hverdagslivet.

Eksterne henvisninger 
 

Subkulturer
Hjerneskadeforeningen

Hjerneskadeforeningen blev stiftet i 1985 og er en patientforening for hjerneskaderamte familier, det vil sige familier hvor et medlem er blevet ramt af en hjerneskade som følge af fx blodprop i hjernen, hjerneblødning, trafikuheld, drukne-, fald- eller arbejdsulykke, kvælning, OSAS, hypoxi, svulster eller sygdomme.

Hjerneskadeforeningen arbejder for oprette og fastholde kontakt mellem pårørende til mennesker med pludseligt opstået hjerneskade, og for at virke for, at de hjerneskadede og deres pårørende får den bedst mulige sociale støtte.

Foreningens arbejder ud fra mottoet: Liv der reddes – skal også leves.

Hendes Kongelige Højhed Kronprinsesse Mary er protektor for Hjerneskadeforeningen. Foreningens ambassadører er Lone Hertz, Sanne Salomonsen og Camilla Pedersen. Foreningens formand er Jette Sloth Flohr, og foreningens Direktør er Morten Lorenzen.

Hjerneskadeforeningens ungdomsafdeling hedder Hovedtropperne og er for unge mellem 16 og 35 år med en hjerneskade.

Hjerneskadeforeningens afdeling for hjerneskaderamte i den erhvervsaktive alder hedder Forum for Yngre Ramte.

Foreningen er medlem af Danske handicaporganisationer, Danske Patienter, International Brain Association (IBIA) og Brain Injured & Families European Confederation.

Foreningen har hovedsæde i Handicappens Hus i Taastrup.

Eksterne henvisninger 
 Hjerneskadeforeningen

Foreninger fra Danmark
Patientforeninger
Hjernerystelse
Folksonomi

Folksonomi (også nogle gange stavet folksonomy på dansk) er indeksering af digitale data eller information af brugerne af et givet system ved brug af selvvalgte ord.

Folksonomi er en sammenkobling af ordene "folk" og "taksonomi", og henviser til at data organiseres af "folk": i stedet for som i en traditionel taksonomi, hvor det er eksperter eller ansvarlige, der godkender principper for emneord og tildeler disse. Det drejer sig om metadata, der produceres og deles af fællesskabet ved at indeksere digitaldata eller indhold.

Relation til traditionelle systemer til vidensorganisation 
Traditionelle vidensorganiserende systemer er fx klassifikationssystemer, tesauri, taksonomier, kontrollerede emneordssystemer og ukontrollerede emneordssystemer. Alle typer, undtagen de ukontrollerede, bygger på princippet om kontrolleret vokabular, dvs. et system, der undgår synonymer og homonymer, som undgår leksikalske variationer (stavemåder) m.v.

Traditionelle systemer er også karakteriseret ved en arbejdsdeling mellem hvem, der udarbejder systemet, hvem der klassificerer eller indekserer det enkelte dokument i systemet og hvem der bruger systemet. I folksonomier er det principielt brugerne, der har alle tre roller. 

Folksonomier er naturligvis en udfordring for traditionelle vidensorganiserende systemer. Behøver man biblioteks- og informationsprofessionelle til at designe systemerne og foretage indekseringen? Kan folksonomier erstatte traditionelle systemer (og bibliotekarer) eller supplerer de to former for systemer hinanden?

Eksempler på kendte folksonomier 
Del.icio.us er en meget brugte folksonomiudbyder, med mere end 3 millioner brugere og 100 millioner unike URLer der er bogmærket. . Man kan tilgå sine tags eller indekseringer fra en hvilken som helst computer der er på internettet.

På sitet Flickr kan brugerne gratis publicere deres billeder og enhver kan indeksere disse: http://www.flickr.com/

Synonymer, nærsynonymer og beslægtede begreber 
Social tagging; social klassifikation; social indeksering; sociale nøgleord; sociale bogmærker; demokratisk indeksering.

Historik 
Ophavsmanden til begrebet "folksonomy" er informationsarkitekten Thomas Vander Wal.

Se også 
 Tags (metadata)
 Hashtag
 Social bogmærkning

Eksterne links 
Bemærk at den engelske Wikipedia skelner mellem "Folksonomy" og "Folk taksonomy"

Referencer 

World Wide Web
Biblioteks- og informationsvidenskab
Vidensdeling
Metadata
Semantisk web
Orientalsk gran

 
Orientalsk gran (Picea orientalis) er et stedsegrønt nåletræ med en smalt kegleformet vækst. Ældre træer kan blive flertoppede. grenene er tætsiddende.

Beskrivelse 
Barken er først håret og lysebrun. Senere bliver den lyst gråbrun, og på gamle grene og stammer bliver barken efterhånden rødbrun og opsprækkende i små, runde flager. Knopperne er små og kegleformede til ægformede med rødbrune skæl.

Nålene sidder tiltrykt til skuddet, og de er usædvanligt korte, firkantede i tværsnit og blankt mørkegrønne. De hanlige blomster sidder i spidst ægformede stande yderst på unge kviste, og de er røde, men senere dog gule. De hunlige blomster er røde, og de sidder på de øverste grene. Koglerne er slanke og krumme, og de er først gråligt røde, men senere gråbrune og overtrukket med harpiks.

Rodnettet er fladt og højtliggende.

Højde x bredde og årlig tilvækst: 25 x 7 m (20 x 10 cm/år).

Hjemsted 
Arten har sin naturlige udbredelse på begge sider af det vestlige Kaukasus, dvs. i Tyrkiet og Georgien, hvor den danner skov i højder mellem 900 og 2.200 m højde.

I Hatila nationalparken ved Artvin i det nordøstlige Tyrkiet vokser arten i 1.300 m højde sammen med bl.a. avnbøg, humlebøg, alm. hyld, taks, bævreasp, Doronicum macrolepis (en art af Gemserod), guldazalea, kaukasisk blåbær, laurbærkirsebær, Lilium ciliatum (en art af Lilje), nordmannsgran, orientalsk bøg, pontisk rododendron, rødel, skovfyr, stor tusindstråle, storbladet elm, Tilia rubra (en art af lind), tyrkisk løn, Vincetoxicum nigrum (en art af svalerod), vintereg og ægte kastanje

Anvendelse 
Orientalsk gran indgår ikke i skovbruget i Danmark. Det dyrkes i nogen grad i haver, men oftest som et mindre træ. Større træer forekommer primært i enkelte parker og botaniske samlinger.

Note 

Stedsegrønne
Haveplanter
Nåletræer
Gran-slægten
Bo Damgaard

Bo Damgaard (født 5. december 1948) er en dansk tidligere tv-producer og medierådgiver. Damgaard har tidligere været direktør for FilmFyn (2011-2018) og konstitueret rektor for Den Danske Filmskole (2019-2021). Han er i dag (2022) medlem af en række bestyrelser, herunder i STV Production A/S, BaggårdTeatret, Odense Teater og Station Next. Han er uddannet cand. phil. i nordisk sprog og litteratur/massekommunikation fra Aarhus Universitet (1982).

På TV 2 havde han bl.a. ansvaret for programmer som "Go' Morgen Danmark", "Go' Aften Danmark", "TV 2 | Vejret", "Klassefesten", "Scenen er din", "Popstars", "Vild med Dans", Familiejulekalenderserien om Pyrus ("Alletiders Jul", "Alletiders Nisse", "Alletiders Julemand", "Pyrus i Alletiders Eventyr") "Jul i Valhal", "Jesus & Josefine", og dokumentarserier som "TV 2.dok", "Operation X" og "Den Sorte Box" samt livsstilsprogrammer som "Bubber & B.S", "Liebhaverne", "Room Service".

Bo Damgaard begyndte sin karriere i 1973 med at starte sit eget ugeblad "Folk i Århus". I 1974-1978 var han højskolelærer på Ry Højskole samtidig med at han arbejde som freelancejournalist for DR provinsenheden i Århus på Børneprogrammet Søndagskvisten og P3. 

Fra 1978 til 1987 var han programmedarbejder og studievært i DR og var bl.a. med til at lave programmer som "Men nu til noget helt andet", "Sort arbejde", "Voksdugen", "Børnetinget" m.v.

I 1987 blev han programredaktør ved Jydske TV, hvor han var indtil 1989. I 1989 kom han tilbage til DR. Denne gang som programchef. Her blev han frem til 1993 og stod bl.a. bag "Landet Rundt", "Frodes forunderlige rejse" med Frode Kristoffersen, "Oplysning til samfundet om borgerne" og "Det' ren kage, mand!".

Kilde

Eksterne henvisninger 
 Bo Damgaard bliver chef for FilmFyn
 UPDATE – Center for journalistisk kompetenceudvikling 
 TVnyt.com – Programchef Bo Damgaard stopper på TV 2 
 Musiker Børsen – Bo Damgaard
 Bodamgaard.dk

Tv-producenter fra Danmark
Tv-personligheder fra Danmark
Ansatte ved TV 2
Personer i Kraks Blå Bog